Araripa manako

La araripa manakoOrnitologia taksonomio. () estas unutipa birdospecio el la familio de pipredoj. Ĝi troviĝas en tre eta arealo en nordeosta Brazilo kaj estis nur malkovrita en 1996 kaj science priskribita en 1998.

Taksonomio
Laŭ AviListAviList v2025, konsultita la 4-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pipridae - pipredoj
Chiroxiphia Cabanis, JL, 1847
Chiroxiphia bokermanni (Coelho, G; Silva, WAG, 1998) - araripa manako

Etimologio
La scienca genra nomo Chiroxiphia estas kunmetaĵo de la antikvaj grekaj χείρ (kejr = "mano") kaj ξιφίας (ksifias = "spadoforma"), ĉar tiuj pipredoj havas pintajn unarangajn flugilplumojnBirds of the World, Araripe Manakin..

La specia epiteto bokermanni estis donita omaĝe al la brazila zoologo kaj naturfilma reĝisoro Werner Bokermann, kiu mortis en 1995.

Aspekto
Kiel tipe por plej multaj manakoj, maskloj kaj inoj havas fortan seksan dimorfismon en la koloroj de la plumaro. Kiel ĉe la kaska manako, ĝi estas relative granda kaj longvosta manako, kun totala longo de ĉirkaŭ 14.5 centimetroj. La okulfrape padronitaj maskloj havas ĉefe blankan plumaron. Kun la escepto de la blankaj malgrandaj flugilkovriloj, la flugiloj estas nigraj kiel la vosto. De la fronta tufo, super la krono, malsupren ĝis la meza dorso kuras karminruĝa makulo. La irisoj estas ruĝaj. La inoj estas plejparte olivecverdaj kaj havas palverdajn suprajn partojn. Ili havas reduktitan olivecverdan fruntan tufon.

Disvastiĝo kaj habitato
La araripa manako estas endemia de la Araripa Ĉapado, altebenaĵo en suda Cearao, en nordeosta Brazilo. Ĝia arealo estas nur 30 km².

Ĝi troviĝas en ĉiamverda sekundara arbaro, foje moviĝas en pli malfermajn apudajn areojn. Ĝi plejparte troveblas je ĉirkaŭ 800 m da alteco.

Referencoj

Kategorio:Pipredoj
Kategorio:Paseroformaj
Kategorio:Birdoj de Sudameriko
Kategorio:Faŭno de Sudameriko